183 
radnjama u astronomiji i osim toga temeljito poznaje i druge dijelove 
prirodne nauke, a rekao bih i filozofiju. Knjiga ide svakako u red dobrih 
knjiga, koje su pisane naučnim načinom, ali u opće razumljivom jeziku, 
pa ju možemo toplo preporučiti čitaocima, koji se zanimaju za ovaj ve- 
liki problem. Svrha joj je, da u oči raznih proročanstva o propasti svijeta, 
koja se svaki čas javljaju i naivni svijet plaše, opće razumljivim jezi- 
kom, ali ipak na osnovi naučnoj i načinom naučnim raspravlja o svim 
mogućnostima, koje mogu za dalji opstanak zemlje i ljudskoga roda kri- 
tične postati. Bilo bi naime u protivurječju sa svim našim iskustvima, 
kad bi htjeli uzeti, da će ljudski rod ili Zemlja, koja ga nosi, ili napokon 
i sunčani sustav, kojemu je ona član, biti vječni. Znamo naime po isku- 
stvu u svim dijelovima prirode i u svim vremenima, da se sve u njoj 
razvija. da dakle sve i propasti mora, što je stvoreno. Od svih je prirodnih 
pojava smrt najopćenija. Ne umire samo, što je živo, nego sve, što se 
podvrgava vječnim zakonima prirode. U tom se smislu može govoriti o 
trajanju života makar kakova stroja, pa i svakoga nebeskoga tijela. — 
Knjiga je razdijeljena na tri dijela s natpisima: 1. Uvodna razmatranja, 
2. zemaljske i kosmičke katastrofe i 3. život na nebeskim tjelesima i 
njegov normalni konac. U prvom su dijelu članci: smrt kao izvor života ; 
zajedničke crte u gradji nebeskih tjelesa; nove misli o postanku sunča- 
noga sustava. — U drugom dijelu: Sto mi pripovijeda kiša ?; propast svijeta 
u mikroskopu ; propast ljudskoga roda; stupnjevi u razvitku prirode ; po- 
topi i potresi; krijesnice i svemirski prah; mogu li nam kometi postati 
opasni?; meteoriti; propast svijeta u zvjezdištu Perzeja; konstelacije 
planeta; planet Eros, svjetska drobnica. — U trećem su dijelu članci: bi- 
lancija zemaljske životne sile; novi spektar Sunca; život pod utjecajem 
sunčanog izbijanja, tajna života na morskom dnu ; što je život? ; kako je 
došao život na Zemlju? ; ima li života i na drugim nebeskim tjelesima ? ; 
spas života iz svjetskih propasti; prilike temperature u pradavno doba ; 
kako je vruće Sunce ?; život, fenić-ptica iz plamena; kako se brani život 
na nebeskim tjelesima od smrti poradi studeni ?; nebeska tjelesa na putu 
između smrti i novoga poroda ; uskrsnuće. — Kako se vidi iz ovoga prije- 
gleda sadržaja, to nisu samo čisto astronomičke stvari, nego je u knjizi 
razmatranja iz sviju područja modernoga znanja o živoj i mrtvoj prirodi. 
Inteligentan mislilac naći će u knjizi obilno dobre pouke i zabave, no za 
puku se zabavu bez ikake spreme knjiga ne može čitati, makar da je pi- 
sana dosta lako i lijepo. Neka bude spomenuto i to, da je isti pisac prije 
napisao knjigu ,Die Entstehung der Erde“, pa se oba djela u neku ruku 
nadopunjuju. 
x Dr. Oton Kucera. 
Herizovi električni valovi i Marconijev telegraf bez žica. Napisao Dr. 
Oton Kučera. Sa 7 slika u tekstu, 1 portretom na čelu; Zagreb. 1902. 
31 strana. Cijena 1 K. 
Pisac je iz ovogodišnjega „Vienca“ preštampao ovu svoju radnju o 
Hertzovim valovima i o telegrafiranju bez žica u posebnu knjižicu i lijepo 
